Richard Morris (Hogia'r Wyddfa)

Cerddor, cyfansoddwr a chyfeilydd Hogia'r Wyddfa oedd Richard Morris (7 Ionawr 1936 – 2000) oedd hefyd yn cael ei adnabod fel Richard Huw Morris neu Dic Morris. Cyfansoddodd rhai o ganeuon mwyaf cofiadwy'r grŵp gan gynnwys yr anthem wladgarol 'Safwn yn y Bwlch' [1969] ac roedd ei ddawn a'i arddull gerddorol ar y piano yn enwog iawn. Bu i  "Dic" gyfeilio i amryw byd o artistiaid, a gwnaeth lawer o waith i Recordiau Cambrian yn cyfeilio i grwpiau fel Emyr ac Elwyn, Hogia'r Deulyn ac Alwen ac Owain Selway.

 Gyrfa 
Ganed Dic yng Nghaethro, Gwynedd yn unig blentyn i Humphrey a Kate Morris. Un o Niwbwrch, Ynys Môn oedd ei fam ac o Gaernarfon roedd ei dad, ble bu'n arwain côr plant yng Nghapel Beulah yn y dref. 

Derbyniodd ei addysg yn y "Cownti Sgŵl", Caernarfon a dyma'r cyfnod pryd derbyniodd wersi canu'r piano. Prynodd ei dad biano iddo o hen siop Strauss ym mhen Stryd Llyn, Caernarfon. Wedi ymadael â'r ysgol, bu'n gweithio ar y rheilffordd yng Nghaernarfon. Wedi cau'r rheilffordd, gweithiodd fel ysgrifennydd yn adran iechyd Cyngor Sir Gaernarfon, ac yna i fanc y National & Provincial ym Mangor. Ym 1971, penderfynodd fynychu cwrs i fod yn athro yn Y Coleg Normal, Bangor, a bu'n athro yn ysgol Babyddol, Llandudno ac wedyn yn Ysgol yr Hendre, Caernarfon.

Tra'n gweithio ar y Rheilffyrdd, roedd o wedi cychwyn teithio'r wlad yn difyrru gyda pharti noson lawen. Bu hefyd yn aelod o Wythawd Tryfan, dan arweiniad Cledwyn Jones o Bangor, un o gyn-aelodau Triawd y Coleg. Wedi hynny, ymunodd â Pharti Eryri fel cyfeliydd, a thrwy hynny y daeth i gysylltiad â Myrddin Owen ac Arwel Jones, ei gyd-aelodau yn Hogia'r Wyddfa.

Teithiodd y byd yng nghwmni amrywiol artistiaid, gan gynnwys Hong Cong gyda Parti'r Ffynnon ac Unol Daleithiau America.

Priododd Edwina ym mis Awst 1963. Bu farw yn 2000.

Rhoddodd y gorau i fod yn aelod o Hogia'r Wyddfa ar gychwyn y 1990au, a daeth Annette Bryn Parri yn gyfeilydd ac aelod o'r grŵp, yn ei le gan efelychu ei ddawn unigryw ar y piano.

 Caneuon 
bawd|Hogia'r Wyddfa - Safwn yn y Bwlch
bawd|Richard Morris yn cyfeilio i 'Aberdaron' gan Hogia'r Wyddfa (1970)
bawd|Richard Morris yn cyfeilio i 'Teifi' gan Hogia'r Wyddfa
(detholiad)
 Safwn yn y Bwlch (1969)
 Bysus Bach y Wlad (1969)
 Mae'n hwyr y dydd
 Pont yr Abar
 Rhaid Deffro yn Awr
 Roc Aberteifi
 Rhywun

 Cyfeiriadau 

Categori:Genedigaethau 1936
Categori:Pobl o Wynedd
Categori:Cerddorion Cymraeg

 Oriel 

Categori:Marwolaethau 2000